# Detaljerede guider

Dette kapitel beskriver, hvordan man løser nogle almindelige opgaver i &kpresenter;.

## Lav et HTML lysbilledshow

Lav en eksisterende præsentation om til sædvanlige HTML-sider med tilhørende navigationshjælpmidler.

1. Lav først en ny præsentation, eller åbn en eksisterende. Klik derefter på Fil Opret HTML-lysbilledshow...

   Menupunkt under Fil for at Oprette HTML-lysbilledshow... Menupunkt under Fil for at Oprette HTML-lysbilledshow...

2. En dialog spørger dig om du vil bruge en tidligere gemt indstilling:

   Foregående indstillingsdialog Foregående indstillingsdialog

   Klik på Nej hvis dette er første gang du har brugt denne funktion, eller hvis du vil ændre specifikke indstillinger. Tilvalget Ja lader dig bruge den information som du tidligere har skrevet ind for et HTML-lysbilledshow, så du hurtigt kan oprette et lysbilledshow uden at behøve at justere indstillingerne.

3. Der kommer så et vindue, der spørger dig om nogle detaljer:

   Udfyldning af detaljer til dit HTML lysbilledshow Indtastning af detaljer til dit HTML lysbilledshow

   Udfyld hvert enkelt felt (dialogen henter informationerne fra &kcontrolcenter; hvis de eksisterer) og vær sikker på, at du har stierne korrekte, da det er der, &kpresenter; vil gemme dine nye HTML-filer og billeder. Klik på Næste når du er klar.

   Hvis søgestien du valgte her ikke findes, spørger &kpresenter; om du vil oprette den.

4. Nu kan du indstille de specifikke HTML-tilvalg:

   Indtastning af yderligere detaljer til dit HTML lysbilledshow Indtastning af yderligere detaljer til dit HTML lysbilledshow

   Her kan kodnings- og formatindstillinger ændres, sammen med en zoomfaktor for billederne. Det betyder at hvis du for eksempel oprindeligt oprettede billederne til at vises på en hel 1280 x 1024 LCD-skærm, kan du skalere billederne til 50 % så de passer godt i et meget mindre browser-vindue.

   I de fleste tilfælde er standardværdierne gode, og du kan uden problemer trykke på Næste for at fortsætte til næste side.

5. Nu kan du indstille farverne for netsiderne:

   Indstilling af visningsstil for dit HTML lysbilledshow Indstilling af visningsstil for dit HTML lysbilledshow

   Når &kpresenter; laver netsider for dig, bliver tekstfarverne hvad du end angiver her. For at ændre en af farverne, klikkes på den farvede linje ved siden af tilsvarende tekst. Farverne for selve siderna forbliver uforandrede.

   Vælg farver som er passende for indholdet i din præsentation.

6. Knappen Næste viser en dialog som lader dig ændre navnet som bruges på HTML-siderne for hvert billede:

   Sæt navne på dine lysbilleder Sæt navne på dine lysbilleder

7. Hvis præsentationen var beregnet til at vises uden ledsager (dvs. automatisk gå videre til næste billede, osv.), kan du også få den tilsvarende HTML-præsentation til at opvise samme opførsel:

   Præsentationer uden ledsager Præsentationer uden ledsager

   Her kan du tvinge billederne til at fortsætte til næste efter et angivet tidsrum, og desuden få præsentationen til at gå tilbage til begyndelsen når den når slutningen.

8. Nu er det på tide virkeligt at oprette HTML-præsentationen, forløbet vises i denne dialog.

   At gemme dine indstillinger At gemme dine indstillinger

   Tilsidst, kan du gemme indstillingerne du netop har brugt inden du lukker dialogen ved at trykke på knappen Gem indstillinger....

9. Hvad vi nu har fået er nye mapper som hedder `html/` og `pics/`, oprettede på stedet vi tidligere angav som søgesti.

   De nyoprettede HTML lysbilledshow mapper De nyoprettede HTML lysbilledshow mapper

Der er også en `index.html` fil til at starte din web præsentation.

Du kan se hvordan det virker ved at bruge filhåndteringen eller browseren til at åbne filen `index.html`. Klik hvor det angives, så vises den første side af din præsentation. Den fungerer nu på samme måde som et lysbilledshow i &kpresenter;.

Hvert klik på pileikonerne går til næste eller foregående billede. For at komme tilbage til lysbilledshowets begyndelse, klikkes på lysbilledshow-ikonen.

For at lade verden få lov til at se din præsentation, overføres de nyoprettede filer til et sted som der er adgang til via netværket (f.eks. et netsted), og husk at beholde mappestrukturen uforandret.

## Eksportere &kpresenter;-præsentationer til Memory Stick

Visse Sony-projektorer har mulighed for at vise en præsentation direkte fra en Memory Stick, uden at skulle forbinde til en computer. &kpresenter; kan eksportere præsentationer på formatet som kræves for at dette skal virke. Denne gennemgang viser dig hvordan du gør for at eksportere en præsentation.

Hvert eksporteret lysbilledshow består af en række billedfiler (ene for hvert lysbillede i den oprindelige præsentation, plus to titellysbilleder) og en indeksfil. De er lavet på i en ret kompleks mappestruktur der tillader mere end en præsentation at blive opbevaret på en enkelt memory stick. et simpelt eksempel vises nedenfor, der består af to præsentationer.

Memory Stick mappestruktur

1. Hvis præsentationen som du vil bruge ikke allerede er åbnet, gå til Fil Åbn... og vælg præsentationen som du vil eksportere.

2. Brug nu menuen Fil og vælg Opret lysbilledshow for memory stick...

   &kpresenter;s menupunkt Opret lysbilledshow for memory stick.... &kpresenter;s menupunkt Opret lysbilledshow for memory stick....

3. Dette viser dialogen Opret lysbilledshow for memory stick.

   &kpresenter; Lav Memory Stick lysbilledshow... dialogen. &kpresenter; Lav Memory Stick lysbilledshow... dialogen.

   Søgesti er mappen i hvilken din præsentationen vil blive eksporteret som mapper (`DCIM` og `MSSONY`, se diagrammet over mappestrukturen ovenfor). Hvis du har mulighed for det, vil du måske eksportere direkte til en Memory Stick. Hvis dette er tilfældet, skal du indtaste stedet for mediet her.

   Titlen bruges både til navnet på indeksfilen, og som en tekstetikette på titellysbilledet. Bemærk at denne titel ikke påvirker titlerne på nogen af de normale lysbilleder i præsentationen - titellysbilleder er synlige ved brug af Sony's projektoropsætning før den egentlige præsentation vises.

   Vælg tilvalget Angiv farver for at ekspandere dialogen:

   &kpresenter; Lav Memory Stick lysbilledshow... dialogen (udvidet). &kpresenter; Lav Memory Stick lysbilledshow... dialogen (udvidet).

   De to farvevælgere bruges kun for titelbilledet. Det kan være nyttigt at ændre titelbillederne så præsentationerne bliver lettere at identificere ved arbejde med projektoren, men det er ufarligt og normalt at efterlade dem med standardværdier.

   Du kan derefter klikke på O.k. for at fortsætte med selve eksportprocessen.

4. Præsentationen er nu eksporteret til det rette format, med følgende dialog som informerer dig om processens forløb:

   &kpresenter; Lav Memory Stick lysbilledshow fremgangsdialog. &kpresenter; Lav Memory Stick lysbilledshow fremgangsdialog.

   Når eksporten er færdig, kan du vælge Færdig-knappen, så vil dialogen lukke.

5. Hvis du ikke eksporterede lysbilledshowet direkte til en Memory Stick, skal du kopiere de rigtige filer over før du kan udnytte projektoren. Som angivet ovenfor, skal du kopiere de rigtige mapper og filer over begyndende med `DCIM` og `MSSONY` til "roden", eller `/`, på hukommelseskortet. Det er væsentligt at mappestrukturen bibeholdes, og det er antageligt enklest at kopiere hele mapperne `DCIM` og `MSSONY`.

   Om nødvendigt, kan du omdøbe indeksfilen uden problemer (der som standard er `Slideshow.SPP`), du kan imidlertid ikke omdøbe lysbilederne, og du kan heller ikke ændre navnet på disse mapper, da disse er kodet ind i indeksfilen.

## At lave &kpresenter; skabeloner

Det er meget nemt at føje nye skabeloner til &kpresenter;s bibliotek.

Hvis du har lavet en præsentation med en stil, som du gerne vil bruge igen, kan du gemme den som en skabelon.

Denne instruktion viser dig, hvordan du laver en ny skabelon og gemmer den.

1. Åbn &kpresenter; og opret et nyt dokument.

2. For at tilføje lidt glans på den tomme side, kan vi ændre sidens baggrund. Gør det enten ved at gå til Format Sidens baggrund..., eller ved at vælge samme tilvalg fra den sammenhængsafhængige menuen:

   &kpresenter;s Lysbillede-baggrund vindue. &kpresenter;s Lysbillede-baggrund vindue.

   Vi ønsker at baggrunden skal se attraktiv ud. Lad os altså tilføje en baggrundstoning ved at bruge dropned-feltet, og derefter vælge toningens farver ved at klikke på de farvede felter. Du kan naturligvis vælge at bruge et billede som baggrund ved at klikke på fanebladet Billede. Eksperimentér gerne, men lad det forblive smukt!

   Vælg en lysbillede-baggrund Vælg en lysbillede-baggrund

3. Siden skulle nu have baggrunden du ønsker. Opret et tekstfelt, og skriv en billedoverskrift ind:

   Tilføj overskrift til den nye skabelon Tilføj overskrift til den nye skabelon

   Når du er tilfreds med din skabelon, gå så til Fil Skabelonhåndtering:

   Fil Skabelonhåndtering Fil Skabelonhåndtering

   Denne dialog lader dig vælge hvor du ønsker at din skabelon skal gemmes:

   Gem den nye skabelon Gem den nye skabelon

   Jeg anbefaler at du gemmer skabelonen i gruppen Skærmpræsentationer. Du kan kalde den hvad du vil, i dette tilfælde hedder min skabelon `gennemgangsskabelon`. Når du er tilfreds med indstillingerne, klik så på O.k. for at tilføje din egen skabelon til skabelonsamlingen.

4. Du kan nu lukke dokumentet som du har arbejdet med (det behøver ikke at gemmes). Næste gang dialogen Opret dokument vises, er din helt egne skabelon tilgængelig til at vælge.

   Din nye skabelon i &kpresenter;s opstartsdialog. Din nye skabelon i &kpresenter;s opstartsdialog